Kamu bisa jelasin ke aku soal Benjamin Franklin dalam bahasa jawa?

Benjamin Franklin ya iku penemu penangkal bledhèg. Benjamin lair ing Milk Street, Boston, Massachushetts taun 1706. Dhèwèké biyasa diarani kanthi sebutan Ben. Ben ya iku bocah kang pinter lan tansah kepéngin ngerti. Nalika umur pitung taun, dhèwèké wis bisa maca buku-buku kang berbobot. Taun 1714, nalika dhèwèké umur wolung taun, Ben lumebu ing sekolah tata basa ing Boston Latin School. Ing kono,Ben mung bisa sekolah suwéné setaun amatga bapake ora sanggup bayar sekolahé. Banjur dhèwèké pndhah ing sekolah kang luwih murah bayare. Ing sekolah anyare, ben tetep semangat anggoné golèk ngèlmu. Nalika wektu lega,Ben uga ngrewangi bapake gawé lilin. Taun 1752, Ben nindakaké paneliten ngenani penangkal bledhèg. Nalika iku, Ben ngiberake layangan nalika ana bledhèg. Pucuke layangan, diwènèhi batangan logam kang pucuke lincip lan madhep mendhuwur. Banjur logam iki dadi pianti kang dadi panggona momotan listrik kang asalé saka awan. Muatan iki diterusake mengisor lantaran benang kang ditelesii déning banyu udan lan nglumpuk ana ing kunci logam kang ditaleni nganggo benang. Nalika bejana Leyden dicedhakake kunci logam, banjur bejana mau wis kebak momotan listrik. Asil paneliten mau ya iku tongkat Franklin uatawa penangkal bledhèg. Ben tinggal donya nalika umur 84 taun ya iku tanggal 17 April 1790.